Document ID: 32013R0668

KOMISJONI MÄÄRUS (EL) nr 668/2013,
12. juuli 2013,
millega muudetakse Euroopa Parlamendi ja nõukogu määruse (EÜ) nr 396/2005 II ja III lisa seoses 2,4-DB, dimetomorfi, indoksakarbi ja püraklostrobiini jääkide piirnormidega teatavates toodetes või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a ja artikli 49 lõiget 2,
ning arvestades järgmist:
(1)
2,4-DB, indoksakarbi ja püraklostrobiini jääkide piirnormid on sätestatud määruse (EÜ) nr 396/2005 II lisas ja III lisa B osas. Dimetomorfi jääkide piirnormid on sätestatud määruse (EÜ) nr 396/2005 III lisa A osas.
(2)
Tuleks teha teatavaid tehnilist laadi kohandusi, nimelt asendada toimeaine nimetus „2,4 DB” nimetusega „2,4-DB”. Seetõttu tuleks määruse (EÜ) nr 396/2005 II lisa ja III lisa B osa vastavalt muuta.
(3)
2,4-DB puhul esitas Euroopa Toiduohutusamet (edaspidi „toiduohutusamet”) põhjendatud arvamuse jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 2 koostoimes kõnealuse määruse artikli 12 lõikega 1 (2). Toiduohutusamet tegi ettepaneku jäägi määratluse muutmiseks. Toiduohutusamet tegi järelduse, et odra, kaera, rukki ja nisu, kodusea, veise, lamba ja kitse liha, rasva, maksa ja neerude ning lehmapiima, lambapiima ja kitsepiima puhul ei olnud teave jääkide piirnormide kohta täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaks määratud tasemel. Kõnealused jääkide piirnormid vaadatakse läbi kaks aastat pärast käesoleva määruse avaldamist, võttes arvesse selleks ajaks saadud teavet.
(4)
Dimetomorfi puhul esitas toiduohutusamet põhjendatud arvamuse jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 2 koostoimes kõnealuse määruse artikli 12 lõikega 1 (3). Toiduohutusamet tegi ettepaneku jäägi määratluse muutmiseks. Toiduohutusamet soovitas jääkide piirnorme vähendada ananasside, kartulite, talisibulate, kurkide, kornišonide, kabatšokkide, melonite, nuikapsa, endiiviasiguri (eskariooli), hariliku siguri, ubade (värsked, ilma kaunadeta), mooni- ja rapsiseemnete, kodusea, veise, lamba ja kitse liha, rasva, maksa ja neerude ning kodulinnuliha, -rasva ja -maksa, lehmapiima, lambapiima, kitsepiima ja linnumunade puhul. Muude toodete puhul soovitas toiduohutusamet jääkide piirnorme suurendada või jätkata kehtivate piirnormide kohaldamist. Toiduohutusamet tegi järelduse, et murakate, vaarikate ja spinati puhul ei olnud teave jääkide piirnormide kohta täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaks määratud tasemel. Kõnealused jääkide piirnormid vaadatakse läbi kaks aastat pärast käesoleva määruse avaldamist, võttes arvesse selleks ajaks saadud teavet. Muude sibulköögiviljade puhul tuleks jääkide piirnorm sätestada toiduohutusameti kindlaks määratud tasemest erineval tasemel, sest puudub oht tarbijatele ja Saksamaa on esitanud täiendavat teavet heade põllumajandustavade kohta. Küüslaugu, sibula, pesasibula, spargelkapsa, peakapsa, lehtkapsa, aedsalati, endiiviasiguri, spinati, lehtpeedi ja selleri puhul on toiduohutusamet pärast esimeses lauses osutatud arvamuse esitamist esitanud täiendavaid arvamusi seoses jääkide piirnormidega (4) (5). Kõnealuste arvamustega on kohane arvestada.
(5)
Indoksakarbi puhul esitas toiduohutusamet põhjendatud arvamuse jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 2 koostoimes kõnealuse määruse artikli 12 lõikega 1 (6). Toiduohutusamet tegi ettepaneku jäägi määratluse muutmiseks. Toiduohutusamet soovitas jääkide piirnorme vähendada mustikate, sõstarde, karusmarjade, kibuvitsamarjade, mooruspuumarjade, õun-viirpuu marjade, leedrimarjade, rooskapsa, peakapsa, endiiviasiguri, maapähklite, rapsiseemnete ja maisi puhul. Muude toodete puhul soovitas toiduohutusamet jääkide piirnorme suurendada või jätkata kehtivate piirnormide kohaldamist. Toiduohutusamet tegi järelduse, et õunte, spargelkapsa, lillkapsa, põldkännaku, põld-võõrkapsa, rukola, Brassica spp. lehtede ja võrsete, kodulinnuliha, -rasva, -maksa ja linnumunade puhul ei olnud teave jääkide piirnormide kohta täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaks määratud tasemel. Kõnealused jääkide piirnormid vaadatakse läbi kaks aastat pärast käesoleva määruse avaldamist, võttes arvesse selleks ajaks saadud teavet. Maasikate, vaarikate, hiina kapsa, põldkännaku, ubade (värsked, koos kaunadega), hispaania artišoki, apteegitilli ja rabarberi puhul on toiduohutusamet pärast esimeses lauses osutatud arvamuse esitamist esitanud täiendava arvamuse seoses jääkide piirnormidega (7). Kõnealuse arvamusega on kohane arvestada.
(6)
Püraklostrobiini puhul esitas toiduohutusamet põhjendatud arvamuse jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 2 koostoimes kõnealuse määruse artikli 12 lõikega 1 (8). Toiduohutusamet soovitas jääkide piirnorme vähendada endiiviasiguri ja lupiinide (kuivatatud) puhul. Muude toodete puhul soovitas toiduohutusamet jääkide piirnorme suurendada või jätkata kehtivate piirnormide kohaldamist. Toiduohutusamet tegi järelduse, et lauaviinamarjade, selleri, puuvillaseemnete ja kohviubade puhul ei olnud teave jääkide piirnormide kohta täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaks määratud tasemel. Kõnealused jääkide piirnormid vaadatakse läbi kaks aastat pärast käesoleva määruse avaldamist, võttes arvesse selleks ajaks saadud teavet. Apelsinide, lehtkapsa, linaseemnete, maapähklite, mooniseemnete, seesamiseemnete, rapsiseemnete, sinepiseemnete, puuvillaseemnete, värvisafloori, kurgirohu, põldtudra ja riitsinuse seemnete puhul on toiduohutusamet pärast esimeses lauses osutatud arvamuse esitamist esitanud täiendavaid arvamusi seoses jääkide piirnormidega (9) (10). Kõnealuste arvamustega on kohane arvestada. Kirsside, virsikute, ploomide, maasikate, murakate, vaarikate, mustikate, papaiade, sibulate, söödava koorega kõrvitsaliste, odra, kaera, rukki, suhkrusorgo ja nisu puhul on pärast toiduohutusameti esimeses lauses osutatud arvamuse esitamist codex alimentarius’e komisjon (11) võtnud vastu püraklostrobiini codex’i piirnormid. Kõnealused piirnormid on kohane arvesse võtta, välja arvatud piirnormid, mis ei ole ohutud Euroopa tarbijarühma jaoks ning mille suhtes EL esitas reservatsiooni codex alimentarius’e komisjonile (12).
(7)
Tuginedes toiduohutusameti põhjendatud arvamusele ja võttes arvesse asjakohaseid tegureid, on jääkide piirnormide asjakohased muudatused kooskõlas määruse (EÜ) nr 396/2005 artikli 14 lõikega 2.
(8)
Uute piirnormide suhtes on konsulteeritud Maailma Kaubandusorganisatsiooni vahendusel liidu kaubanduspartneritega ja nende märkuseid kõnealuste normide kohta on arvesse võetud.
(9)
Muudetud piirnormide kohaldama hakkamisele peaks eelnema piisav ajavahemik, mille jooksul liikmesriigid ja huvitatud isikud jõuaksid piirnormide muutmisest tulenevate uute nõuete täitmiseks valmistuda.
(10)
Seetõttu tuleks määruse (EÜ) nr 396/2005 II lisa ning III lisa A ja B osa vastavalt muuta.
(11)
Et võimaldada toodete tavapärast turustamist, töötlemist ja tarbimist, tuleks käesoleva määrusega ette näha üleminekukord toodete suhtes, mida on enne piirnormide muutmist seaduslikult toodetud ning mille kohta on olemas teave, et tarbijakaitse kõrge tase on tagatud.
(12)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 II ja III lisa muudetakse vastavalt käesoleva määruse lisale.
Artikkel 2
Määruse (EÜ) nr 396/2005 kohaldamist kujul, nagu kõnealuses määruses oli sätestatud enne selle muutmist käesoleva määrusega, jätkatakse järgmiste toodete puhul, mis on toodetud seaduslikult enne 2. veebruari 2014:
1)
toimeained 2,4-DB ja dimetomorf kõikides toodetes või nende pinnal,
2)
toimeaine indoksakarb kõikides toodetes või nende pinnal, välja arvatud peakapsas ja endiiviasigur (eskariool),
3)
toimeaine püraklostrobiin kõikides toodetes või nende pinnal, välja arvatud endiiviasigur.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 2. veebruarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuli 2013

Labels: 0
17
20
6